מאגר שאלות בספרות

<https://docs.google.com/document/d/1wEmPSnE-zUTmckiom3CciwxtFJtq4yccKwAtaDjwNHc/edit?usp=sharing>

בכל עמוד מרוכזות שאלות של יצירה אחרת- מוזמנים להוסיף ולהשתמש :)

**"בתו של ר' עקיבא והנחש"**

1.

א. מעשה חכמים מאופיין לעתים בהתרחשות על־ טבעית (נס).

כתוב היכן במדרש נמצאת התרחשות כזאת והסבר מה אפשר ללמוד מתגובות אלה על מצוות הצדקה? הסבר את דבריך. (13 נקודות)

ב. בחר במאפיין נוסף של מעשה חכמים, והסבר כיצד הוא בא לידי ביטוי במעשה החכמים "בתו של רבי עקיבא" (12 נקודות).

2. א.    הסבר מה מאפיין שתיים מהדמויות במעשה החכמים שלפניך.

בתשובתך הבא שני מאפיינים (מאפיין אחד לכל דמות) והדגם ממעשה החכמים. (13 נקודות)

ב.     האם עפ"י מעשה חכמים זה חל שינוי בדמויות? נמק והדגם בעזרת דוגמא אחת לכל דמות. (סך הכל שתי דוגמאות) (12 נקודות)

**"כינורו של רוטשילד"**

1. קרא את הקטע, וענה על השאלה שאחריו.

"יעקוב, מעולם לא שפרה עליו רוחו, שכן מאז ומעולם נגזר עליו לשאת בהפסדי ענק. הנה, למשל, בראשון בשבת- העבודה היא חטא. כך הוא גם בחגים ובימים טובים... והנה כך מצטברים היו במרוצת השנה כמאתיים ימים תמימים, בהם נגזר עליו לשבת על כרחו באפס מעשה. ועתה צאו וראו כמה רב הוא ההפסד! "

א.    בקטע זה אנו נחשפים לדמותו של יעקב. מה ניתן ללמוד עליו מקטע זה?

הבא דוגמא נוספת מהמשך הסיפור הקשורה לצד זה של יעקב.

ב.     האם בסיום הסיפור ניתן לראות שיעקב דבק בעמדותיו המובאות בקטע? הסבר והדגם על פי סיום הסיפור.

2. קרא את הקטע, וענה על השאלה שאחריו.

"יעקוב לא הצר על שהגיעה שעתו למות, אך בראותו את הכינור נצבט בו ליבו בקרבו ומר היה לו מר. את כינורו לא יוכל ליטול עמו אלי קבר. הוא יתייתם, וקץ יבוא לו כקיצם של חורשת עצי- הליבנה ויער- האורנים. הכל בעולם הזה סופו לאבד, ואבוד יאבד. יעקוב יצא את הביקתה, ישב לצד המפתן ואימץ את כינורו אל חזהו. תוך שהיה מהרהר בחיים האבודים מרובבי ההפסדים, החל יעקוב נוגן בכינורו בלא לדעת אל נכון מה עומד הוא לנגן, והנה התנגן לו דבר- מה עצוב מאוד ונוגע אל הלב. וככל שהרבה להרהר, כן עמקה התוגה בנגינתו".

א.    כיצד בא לידי ביטוי מוטיב הכינור בקטע שלפניך? מה ניתן ללמוד ממנו על יעקב? (17 נקודות)

ב.     במהלך הסיפור אנו לומדים על דמותו המורכבת של יעקב.

בחר בשני קטעים נוספים מתוך הסיפור שבהם אנו נחשפים לצדדים נוספים בדמותו של יעקב. תאר כל אחד מקטעים אלה והסבר מה ניתן ללמוד מהם על דמותו של יעקב. (8 נקודות)

3. קרא את הקטע שלפנייך ועני על השאלה שאחריו:

"ישב תחתיה (תחת הערבה) והחל לזכור. הנה על החוף ההוא, אשר שם עכשיו כר מרעה, היה בימים ההם חורש- לבנים. והנה זה ההר הקירח ההוא, המהבהב באופק, הכחיל לפנים יער אורנים עתיק ושבע ימים. אסדות (סירות) היו שטות על פני הנהר. ועתה הכל חלק- ישר, ועל החוף שמנגד לא יעמוד אלא עץ לבנה בודד, ועל פני הנהר רק אווזים וברווזים... יעקב עצם את עיניו , בדמיונו עפה לקראתו להקה גדולה של אווזים צחורים..."

תיאורי טבע, אנלוגיות (השוואות), מוטיבים וסמלים הינם חלק מאפיון הדמות ועיצובה.

בחרי שניים מהאמצעים המוזכרים וכתבי כיצד הם תורמים לעיצוב הדמות הראשית בסיפור.

**"תהילה"**

1. לפניך משפט שאומרת הרבנית למספר. קרא את המשפט, וענה על שני הסעיפים א-ב שאחריו.

"באמת אין לבקש מן המחדשים שיהו עושים מעשים גמורים, דיים שהם מראים

כאילו עושים."

**א.** הסבר מה מלמדים דבריה של הרבנית על היחס שלה לעבר.

מהו יחסה של תהילה לעבר? הסבר את דבריך, ובסס אותם על שתי דוגמאות מן הנובלה.(20 נק')

**ב.** היחס של הרבנית כלפי העבר משקף את אופייה.

הבא מן הנובלה שתי דוגמאות נוספות המעידות על אופייה של הרבנית, והסבר אותן. (15 נק')

2. קרא את הקטע שלפניך, וענה על שני הסעיפים א-ב שאחריו.

"ערב ראש חודש הלכתי אצל הכותל המערבי, כדרך שאנשי ירושלים נוהגים, שבערבי ראש חודש באים להתפלל אצל הכותל המערבי..."

**א.** עפ"י קטע זה הסבר את היחס של המספר לירושלים.(8 נקודות)

**ב.** הבא מהנובלה שלוש דוגמאות נוספות של היחס של המספר ו\או של תהילה ו\או של דמות אחרת לירושלים. (27 נקודות)

**"אנטיגונה"**

1. ענה על שני הסעיפים א-ב.

**א.**    על פי המחזה שלמדת, הסבר כיצד ההתנגדות בין השקפות עולם מנוגדות מניעות את העלילה. (20 נקודות)

**ב.**     מהו הקונפליקט המרכזי בטרגדיה "אנטיגונה"? תאר מפגש בין שתי דמויות בטרגדיה שמשקף את הקונפליקט הזה. הסבר אם הקונפליקט המרכזי נפתר במהלך המחזה. (15 נקודות)

2. ענה על שני הסעיפים א-ב.

"ההיבריס" (התנשאות, יהירות) של הגיבורים הוא גורם מרכזי המניע את עלילת הטרגדיה.

**א.**    הסבר כיצד הדבר בא לידי ביטוי בטרגדיה "אנטיגונה". בסס את דבריך על התנהגותה של אחת הדמויות מהמחזה. (20 נקודות)

**ב.**     האם בסיום הטרגדיה הדמות שעליה כתבת בסעיף א' מוותרת על ההיבריס? נמק את דבריך. (15 נקודות)

3. עני על שני הסעיפים א-ב.

**א.**    לפנייך דברים שאנטיגונה אומרת לאיסמנה. קראי אותם, ועני על השאלה שאחריהם.

טוב איסמנה,

אני לא אתחנן.

וגם אם יגיע הרגע שבו תואילי בטובך לפעול,

לא אשמח לשיתוף פעולה [...]

אבל את, אם זה נראה לך,

זלזלי בדברים שהאלים מכבדים!

דבריה של אנטיגונה מבטאים את ההיבריס שלה. הסביר והדגמי קביעה זו.

הביאי מן המחזה דוגמא אחת נוספת שבהן ההיבריס של אנטיגונה בא לידי ביטוי, והסבירי אותן. (20 נקודות)

**ב.**     תאר והסבר את האנלוגיה הניגודית בין הדמות של אנטיגונה לדמות של איסמנה. (15 נקודות)

**"אל נורא עלילה"**

1.בפיוט שלפניך קיימים שלושה נמענים.

ציין את כל אחד מהנמענים. הצג והדגם את פנייתו של הדובר אל כל אחד מהם. שלב בתשובתך שני אמצעים אמנותיים הבאים לידי ביטוי בפניות.

2. א. "קרא נא שנת רצון והשב שארית הצאן לאהליבה ואהלה בשעת הנעילה"

מה הן הבקשות במחרוזת זו? הסבירי את הכינויים שבמחרוזת.

**ב.**      אילו בתים בפיוט נחשבים לבתים מאוחרים? הביאי מהפיוט הוכחה אחת לכך.

**"ידעתני בטרם תצרני"**

1.הדגם מהפיוט שלוש דרכי עיצוב והסבר את תרומתן להבנת הרעיון המרכזי בפיוט.

2.פרש את הבית האחרון בשיר והסבר כיצד בית זה מתקשר לסוג הפיוט ולרעיון המרכזי בו.

3. הציגי שתי שאלות רטוריות וכתבי כיצד הן תורמות לעיצוב עמדת הדובר?

בחרי אמצעי אמנותי נוסף, הציגי אותו וכתבי כיצד הוא תורם לעיצוב עמדת הדובר.

**"ראה שמש"**

1. מהו סוג השיר? הבא מהשיר שלושה רמזים העוזרים לכך.

שלב בתשובתך שני אמצעים אמנותיים.

2. בחר בשלושה מציורי הלשון בשיר, פרש אותם והסבר כיצד הם מסייעים לדובר לבטא את רגשותיו.

**נושא "שירים בצל השואה"**

1.טרקטורים

**א.**    בשבוע האחרון אושר חוק בפולין, לפיו אסור להתבטא באופן שיטיל על העם הפולני אחריות לפשעים שנעשו בתקופת השואה.

מה לדעתך הייתה הדעה של דובר השיר על חוק זה? הבא שתי דוגמאות מהשיר שעוזרות לבסס את דעתך.

**ב.**     בחר באמצעי אמנותי משיר נוסף שלמדת בנושא "שירים בצל השואה", והסבר כיצד אחד מהאמצעים האמנותיים מסייע בעיצוב נושא השואה.

2. (טרקטורים)

**א.**    המקום והדמות תופסים מקום מרכזי בשיר "טרקטורים".

הוכח קביעה זו באמצעות שלוש דוגמאות מהשיר תוך ציון עמדתו של הדובר. האם אתה מזדהה עם עמדת הדובר? נמק את דבריך. (12 נקודות)

**ב.**     בחר באמצעי אמנותי משיר נוסף שלמדת בנושא "שירים בצל השואה", והסבר כיצד אחד מהאמצעים האמנותיים מסייע בעיצוב נושא השואה.

(8 נקודות)

**נושא "אדם וזהותו"**

**1.**דברי רקע ראשוניים

א.    הסבר כיצד מעצב הדובר את זהותו בשיר.

בתשובתך התייחס לשני  אמצעים אומנותיים התורמים לעיצוב תוכן השיר. (12 נקודות)

ב.     בחר בשיר נוסף שלמדת בנושא "אדם וזהותו", והסבר כיצד בא לידי ביטוי בשיר נושא הזהות. (8 נקודות)

2. (דברי רקע ראשוניים)

**א.**    בשיר בא לידי ביטוי מתח בין קרבה וריחוק.

הסבר והדגם קביעה זו עפ"י השיר (12 נקודות)

**ב.**     בחר בשיר נוסף שלמדת בנושא "אדם וזהותו", והסבר כיצד בא לידי ביטוי בשיר נושא הזהות. (8 נקודות)